რაჯასტანული ნინა

რაჯასტანული ნინა — ინდოარიული ნინა, ნამუთ გოფაჩილი რე ინდოეთიშ შტატი რაჯასტანს. კინოხ რჩქვანელობურო მერჩქინელ რდჷ, მუჭოთ ბჟადალი ჰინდიშ ართ-ართი დიალექტიშ გვარობა; ასე უმოსო აღიარაფილი რე ზოხო ნინათ. შტატი რაჯასტანიშ თარობაქ, რაჯასტანული ნინა შტატიშ ოფიციალური ნინათ აღიარჷ. რაჯასტანიშ შტატიშ მოხ, რაჯასტანუი ნინა გჷმირინუაფუ გუჯარათიშ, ჰარიანაშ დო პენჯაბიშ შტატიშ მახურგე რაიონეფს ხოლო, თაშნეშე პაკისტანიშ პროვინციეფს პენჯაბის დო სინდჰის.
რაჯასტანულ ნინაშა მორაგადეეფიშ მუდანობა 50—80 მილიონი ადამიერით იფასებუ.

 დიალექტეფი 
რაჯასტანული ნინაშ თარი დიალექტეფშა მიშმურს:
 მარვარი — 13 მილიონი მორაგადე
 დჰუნდარი (ჯაიპური (ნინა)) — 9 მილიონი მორაგადე
 მერვარი — 5 მილიონი მორაგადე
 მევატი — 5 მილიონი მორაგადე
 ბაგრი — 5 მილიონი მორაგადე
 ჰარაუტი (ჰადოტი) — 4 მილიონი მორაგადე
 შეხავატი — 3 მილიონი მორაგადე

რაჯასტანული ნინაშ შხვა დიალექტეფშა მიშმურს: დჰატქი, გოდავარი, გოარია, ლოარქი, გუჯარი, ლამბადი, მალვი დო შხვ.

 ჭარალუა 
რაჯასტანული ნინა ოჭარალეთ დევანაგარის გჷმირინუანს. პაკისტანს შილებე გჷმორინაფილი ორდას არაბული ჭარალუა.

 რესურსეფი ინტერნეტი 
Centre for Rajasthani Studies 
რაჯასტანულ-ინგლისური ლექსიკონი ონლაინს
 (ვიდეოლექცია, 41:16) რუს.

კატეგორია:ინდოარიული ნინეფი
კატეგორია:ინდოეთიშ ნინეფი
კატეგორია:პაკისტანიშ ნინეფი